Petak 27.3.2020.g.

Moja okolina

Nastavna jedinica: Reljefna obiljažja šireg zavičaja

Na prethodnom času smo nacrtali slijepu kartu šireg zavičaja i označili glavne strane svijeta na njoj.

Današnji zadatak je da na toj karti nacrtaš reljef šireg zavičaja pomoću boja i znakova za rijeke, ravnice i planine (udžbenik str. 68)

Dobit ćeš tematsku kartu na kojoj je prikazan reljef.

Bosanski jezik i književnost

Nastavna jedinica: Jezik: Rečenice (izjavna, upitna, uzvična) – ponavljanje

Kako zovemo rečenice kojima nešto izjavljujemo? IZJAVNE REČENICE

Koji rečenični znak dolazi na kraju izjavnih rečenica? TAČKA

Kako zovemo rečenice kojima nešto pitamo? UPITNE REČENICE

Koji rečenični znak dolazi na kraju upitnih rečenica? UPITNIK

Kako zovemo rečenice kojima izričemo naredbu ili nešto uzvikujemo? UZVIČNE REČENICE

Koji rečenični znak dolazi na kraju uzvičnih rečenica? UZVIČNIK

Sastavljamo po jednu izjavnu, upitnu i uzvičnu rečenicu i pišemo ih u sveske.

Medvjed se sladi pčelinjim medom. IZJAVNA

Čitaš li Veselu svesku? UPITNA

Oprosti, zaboravio sam! UZVIČNA

Zadatak:

Na kraju rečenice stavi odgovarajući rečenični znak.

Jutro je ( ) Đaci su pred školom ( ) Zašto su tako uzbuđeni ( ) Idu na izlet ( ) Brzo, svi u autobus ( ) Kakav će to divan dan biti ( )

Likovna kultura

Nastavna jedinica: Ilustracija lutkarske predstave ili književnog teksta; Boja, linija, crtež

Po slobodnom izboru nacrtati doživljaj lutkarske predstave koju ste gledali ili nekog književnog teksta koji vam se dopao.

Koristiti pribor po želji, koji imate kući.

Muzička kultura

Nastavna jedinica: ProljećePoslušajte instrumentalnu kompoziciju "Proljeće" iz "Četiri godišnja doba", kompozitora Antonija Vivaldija.

Prepoznaćete gudačke instrumente.

Naučili smo da u porodicu gudačkih instrumenata spadaju:

violina, viola, violončelo i kontrabas.

Zadatak:

Nacrtaj doživljaj ove kompozicije u svoju svesku.

Želim vam ugodan vikend, odmorite se budite mi zdravi i veseli!